לאחר אירועי העונה הראשונה, ג'ודה הפך לערפד החזק ביותר בעולם, אך למרות כוחותיו החדשים, ג'ודה עדיין מתקשה לקבל על עצמו את האחריות שהוטלה עליו. במקביל, שינקו תופס את מקומו של אביו, ומנצל זאת על מנת לבצע את משימתו לצוד את ראשו של ג'ודה. כדי להשיג את מטרתו, שינקו כורת ברית עם אויבם המושבע של הערפדים - "אל סיידין" - ארגון טרור הנשלט על ידי משפחת אנשי-זאב שזומם להשתלט ולהחריב את העולם. בעקבות כך, ג'ודה נאלץ להתרחק מטניה ולהתגייס ליחידה סודית שמטרתה היא להילחם בטרור העולמי. כשהוא ללא הגנתו של רבו הערפד ורק עם אשר לצדו, ג'ודה מגלה שהוא נלחם בו זמנית בכל החזיתות ומוצא את עצמו נשאב למלחמה שגדולה מכוחותיו.
קישורים חיצוניים.
ביקורות:
מם מדיאור בויי
מם מדיאור בויי (בצרפתית: Mame Madior Boye; נולדה ב-1940) הייתה ראש ממשלת סנגל (2002-2001) והאישה הראשונה בתפקיד.
חייה.
בויי נולדה למשפחת משפטנים ובעקבות שלושת אחיה למדה משפטים בדקאר ובפריז. בסיום לימודיה עבדה במערכת המשפט הציבורית של סנגל, הייתה סגנית התובע הציבורי, מונתה לשופטת והייתה סגנית נשיא בית המשפט האזורי של דקאר ונשיאת בית המשפט לערעורים. ב-1975 הייתה ממייסדי לשכת עורכי הדין של סנגל והייתה נשיאת הלשכה מהקמתה ועד 1990. בשנים 1978–1998 הייתה סגנית הנשיאה העולמית של הפדרציה הבינלאומית לנשים עורכות דין.
בשנים 1990–2000 עבדה בחברת בנקאות פרטית.
בשנת 2000 מונתה בויי על ידי נשיא סנגל עבדוליי ואד לשרת המשפטים. שנה לאחר מכן, במרץ 2001 התפטר ראש הממשלה מוסטפא ניאס ובויי מונתה על ידי הנשיא להחליפו. לאחר הבחירות הכלליות באפריל 2002, הנשיא ואד נבחר לכהונה נוספת ובויי נותרה בתפקיד, עד להתפטרותה בנובמבר 2002 בעקבות אסון מעבורת לה ג'ולה. בהמשך לאסון המעבורת, ב-2008 הוצא בצרפת צו מעצר נגד בויי אך זה בוטל כעבור מספר חודשים בעקבות התנגדות ממשלת סנגל להליך המשפטי.
בשנת 2004 נבחרה בויי לכהן כנציבה מיוחדת של האיחוד האפריקאי לקידום ולהגנה של אזרחים הנמצאים בשטחי מלחמה.
קזימירה פרונסקיינה
קזימירה דנוטה פרונסקיינה (; נולדה ב-26 בפברואר 1943) הייתה ראש ממשלת ליטא (1991-1990) והאישה הראשונה בתפקיד לאחר הכרזת העצמאות המחודשת. עמדה בראש מערך האיכרים והמפלגת הדמוקרטית החדשה ובראש המפלגה העממית של ליטא.
פרונסקיינה נולדה בכפר שבאזור אוסטלנד לאב שעבד כפקיד יערות ונרצח על ידי הנ.ק.ו.ד. כשהייתה בת שנה.
ב-1965 היא סיימה לימודי כלכלה באוניברסיטת וילנה ועבדה בה כמרצה ועמיתת מחקר במחלקה לכלכלה תעשייתית. בשנים 1981–1986 עבדה בגרמניה המזרחית.
בשנות השמונים סיימה לימודי דוקטורט בכלכלה באוניברסיטת וילנה והייתה סגנית מנהל מכון המחקר לכלכלה חקלאית.
ב-1980 הצטרפה לשורות המפלגה הקומוניסטית של ליטא וב-1988 הייתה ממייסדי תנועת Sąjūdis למען עצמאות ליטא. עם הכרזת העצמאות נבחרה לכהן ב-1990 בראש הממשלה הראשונה, תחת לחצים כבדים של אמברגו מברית המועצות. בינואר 1991 התפטרה מתפקידה. מאוחר יותר עמדה בראש מערך האיכרים והמפלגת הדמוקרטית החדשה והייתה בשנים 2006–2008 שרת החקלאות. בשנת 2009 החלה לעמוד בראש המפלגה העממית של ליטא.
ב-2004 הייתה מועמדת בבחירות לנשיאות ליטא והגיעה למקום השני.
נשואה בשנית ואם לשלושה.
1870 בצרפת
שנת 1870 בצרפת הייתה השנה בה ציינה צרפת 883 שנות לאום. במהלך השנה חוותה צרפת תהפוכות רבות במלחמת צרפת–פרוסיה, בסופה הושפלה ונלקחו ממנה אלזס ולורן והוקמה האימפריה הגרמנית צרפת לא הפסיקה לרצות לנקום (הרבאנש הצרפתי) עד תבוסת גרמניה 48 שנים מאוחר יותר.
רפאל אוחנה
הרב רפאל אוחנה (1850, ה'תר"י –30 באוגוסט 1902, כ"ז באב ה'תרס"ב) היה שד"ר מטבריה יליד מקנס שבמרוקו, ומחבר ספרים רבים.
ביוגרפיה.
נולד במקנס שבמרוקו לרב חיים ולמסעודה אוחנה. בשנת 1865 (ה'תרכ"ה) עלה לישראל יחד עם סבו הרב יהודה אוחנה והשתכנו בטבריה, שם זכה לכינוי רפאל המלאך.
בשנת 1881 (ה'תרמ"א) יצא כשד"ר לשליחות בבוכרה שבאוזבקיסטן מטעם כוללות טבריה. בשנת 1894 (ה'תרנ"ד) יצא בשליחות נוספת מטעם כוללות טבריה לסוריה, לעיראק ולהודו, ובשנת 1897 (ה'תרנ"ז) לערי צפון אפריקה.
נישא פעמיים. מאשתו הראשונה נולדו לו שלושה בנים. שניים מהם נפטרו בינקותם - כפי שכתב בהקדמה לספרו מראה הילדים - ומותם הוא למעשה זה שהביא אותו לחבר ספר זה, העוסק ברפואות. מאשתו השנייה נולדו לו שלושה ילדים בריאים.
הלך לעולמו ב- כ"ז באב תרס"ב,30 באוגוסט 1902 ונקבר במערת הצדיקים בצפת בסמוך לקבר האר"י.
חתנו היה הרב משה מאיר חי אליקים. נכדתו מרגלית נישאה לרב רפאל עבו, דיין בבית הדין הרבני הגדול בירושלים.
פיג'ו 604
פיג'ו 604 (צרפתית: Peugeot 604) היא מכונית מנהלים, המוגדרת כמכונית סלון, 4 דלתות, אשר יוצרה על ידי חברת פיג'ו הצרפתית בשנים 1975–1985. הפיג'ו 604 הוצגה לראשונה בתערוכת המכוניות בז'נבה במרץ 1975. סך הכול יוצרו 153,252 יחידות.
היסטוריה.
הדגם היה מבוסס על דגם "פיג'ו 504". בשנת 1976 נמכרו מעל 36,000 יחידות, אך בעקבות משבר האנרגיה העולמי בשנת 1981 נמכרו כ-7,000 יחידות בלבד.
מחיר הדגם בהשקה היה 10,990 דולר אמריקאי, ובבריטניה 4,785 לירות שטרלינג.
חברת פיג'ו פיתחה את מנוע ה-6V צילינדרים בשותפות עם חברת וולוו השוודית, ועם חברת רנו הצרפתית. בנוסף לפיג'ו 604, מנוע ה-2,664 סמ"ק הותקן בדגם ה-וולוו 264 ובדגם הרנו 30.
פיג'ו 604 הייתה מכונית היוקרה הראשונה של חברת פיג'ו, יותר מארבעים שנה לאחר ייצור מכונית היוקרה 6 צילינדר, פיג'ו 601.
חברת קיה, הדרום קוריאנית הרכיבה 381 יחידות (בין השנים 1979–1981).
הדגם יוצא ל- ארצות הברית בין השנים 1979–1984. משנת 1980 יוצא דגם הדיזל טורבו. בשנת 1984 נמכרו בארצות הברית 304 יחידות.
תא המטען של הפיג'ו 604 היה גדול יחסית, נפח של 498 ליטר.
ההילוכים של ה- "פיג'ו 604" ניתנו לדגם רכב השטח של חברת פיג'ו הקרוי פיג'ו P4 אשר היה בשרות הצבא הצרפתי.
מרחק בין-חלקיקי ממוצע
מרחק בין-חלקיקי ממוצע (באנגלית: Mean inter-particle distance), או הפרדה בין-חלקיקית ממוצעת, הוא המרחק הממוצע בין חלקיקים מיקרוסופיים קרובים ביותר (אטומים או מולקולות) בגוף מקרוסקופי.
צורה כללית.
משיקולים כלליים ביותר, המרחק הבין-חלקיקי הממוצע קשור לנפח פר חלקיק של החומר formula_1, כלומר:
formula_2
כאשר formula_3 היא צפיפות החלקיקים. את הצורה הכללית קל להסיק משיקולים של קינום, אך עם זאת, למעט מקרים פשוטים ספורים כמו למשל של גז אידיאלי, חישובים מדויקים לקביעת פקטור הפרופורציונליות בלתי אפשריים אנליטית; זה תלוי בגאומטריה המדויקת של סידור האטומים. לכן, לעיתים קרובות נעשה שימוש בביטויים מקורבים. ביטוי מקורב אחד כזה הוא Wigner-Seitz radius:
formula_4
אשר מתאים לרדיוס של כדור שיש לו נפח זהה לזה של הנפח פר חלקיק formula_1. הגדרה פופולרית אחרת היא: formula_6, אשר מתאימה לאורך הצלע של קובייה שלה נפח formula_1.
גז אידיאלי.
התפלגות המרחק מהשכן הקרוב ביותר.
נרצה לחשב פונקציית צפיפות ההסתברות של המרחק לחלקיק השכן הקרוב ביותר. נניח שישנם N חלקיקים בתוך אזור שלו נפח V. חלקיק שכן קרוב ביותר במרחק formula_8 פירושו של דבר שבדיוק אחד מ-N החלקיקים נח במרחק הזה בעוד שאר formula_9 החלקיקים נמצאים במרחק גדול יותר ממרחק זה, כלומר הם נמצאים מחוץ לכדור עם רדיוס formula_8.
ההסתברות למצוא חלקיק בין רדיוסים formula_8 ו-formula_12 היא formula_13, בעוד ההסתברות למצוא חלקיק מחוץ לכדור הזה היא formula_14. לפיכך הביטוי לצפיפות ההסתברות הוא:
formula_15
כאשר a הוא פרמטר ששווה ל-formula_16. אם ניקח את הגבול של formula_17 ונשתמש ב-formula_18, נקבל את התוצאה:
formula_19
השוואה עם מהלך חופשי ממוצע.
ההבדל המרכזי בין המהלך החופשי הממוצע למרחק הבין חלקיקי הממוצע הוא שהאחרון תלוי בצפיפות החלקיקים בלבד, בעוד שהמהלך החופשי הממוצע הוא פונקציה של צפיפות החלקיקים ושל גודל החלקיקים (חתך הפעולה האפקטיבי שלהם).
מריה דה לורדס פינטסילגו
מריה דה לורדס פינטסילגו (; 18 בינואר 1930 - 10 ביולי 2004) הייתה ראש ממשלת פורטוגל בין אוגוסט 1979 וינואר 1980, האישה הראשונה והיחידה לעמוד בראש ממשלת פורטוגל והאישה השלישית בתפקיד ראש ממשלה במדינות אירופה.
חייה.
פינטסילגו נולדה באברנטש. אביה עזב את המשפחה בגיל צעיר ובגיל שבע נשלחה פינטסילגו ללימודים בליסבון. היא הייתה חברה בתנועת הנוער הצבאית Mocidade Portuguesa ובארגון הנוצרי Acção Católica. כסטודנטית עמדה בשנים 1952–1956 בראש ארגון הנשים של סטודנטיות קתוליות והייתה ב-1956 הנשיאה הבינלאומית של תנועת הסטודנטים הקתולית Pax Romana.
ב-1953 היא סיימה את לימודיה באוניברסיטת ליסבון כמהנדסת תעשיות כימיות. לאחר מכן קיבלה מענק לימודים מהוועד לאנרגיה גרעינית והשתלמה בתוכנית מקצועית. ב-1954 התקבלה לעבודה כמהנדסת הראשית של חטיבת מפעלי הבטון בתאגיד התעשיות CUF. ב-1960 עזבה את התאגיד. היא הצטרפה לארגון הבינלאומי של נשים פועלות קתוליות Grail, ייסדה את הסניף המקומי בפורטוגל וב-1965 נבחרה לסגנית הנשיאה העולמית. באותה תקופה מונתה על ידי הותיקן כאשת הקשר בין הכנסייה הקתולית ובין מועצת הכנסיות העולמית.
עד 1969 הייתה עובדת מדינה והובילה תוכנית לאומית לפיתוח חברתי. ב-1974 החזיקה בתפקיד זוטר בממשלה והייתה אחראית על רווחה חברתית וב-1975 מונתה לשרת הרווחה.
בשנים 1971–1972 הייתה חברת המשלחת הפורטוגזית לאו"ם ובשנת 1975 מונתה לשגרירת פורטוגל באונסק"ו.